Diari Oficial de la Generalitat Valenciana


Sumari del DOGV 5707, del 20-02-2008 (2008/1479)

Judici de mesures fills extramatrimonials contenciós 000077/2006. Notificació de sentència a José Antonio Argudo Ortí.
----------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1479


Data del document
:   25-01-2008

Organisme emissor
:   Jutjat de Primera Instància Número 2 de Moncada

Tipus de document
:   Edicte

Descriptors 

:   * sistema judicial

Judici de mesures fills extramatrimonials contenciós 000077/2006. Notificació de sentència a José Antonio Argudo Ortí. [2008/1479]  
Procediment: assumpte civil 000077/2006  
Part demandant: Rosario Cerdá Jiménez  
Part demandada: José Antonio Argudo Ortí  
Sobre: altres pretensions de família  
En el judici a què es fa referència s'ha dictat la sentència número 551/2007, de data 9 de novembre de 2007, que té la dispositiva que, literalment, diu així:  
«Dispositiva  
Estime la demanda plantejada per Rosario Cerdá Jiménez, representada pel procurador Raúl Vicente Bezjak, contra José Antonio Argudo Ortí, sobre mesures personals i aliments relatius al fill comú Sergio Argudo Cerdá, i acorde les mesures següents:  
1. L'atribució de la guàrdia i custòdia del fill menor Sergio Argudo Cerdá a la mare. La pàtria potestat la compartiran ambdós progenitors.  
2. José Antonio Argudo Ortí podrà estar en la companyia del seu fill menor d'edat el primer diumenge de cada mes al punt de trobada familiar durant dues hores, concretament de 11.00 a 13.00 hores. Els professionals de la institució esmentada seran els qui valoraran l'ampliació o restricció del règim. En este cas serà la progenitora qui portarà el seu fill al punt de trobada familiar cada diumenge i anirà a l'hora indicada a recollir-lo. Pel que fa als períodes vacacionals d'estiu, Nadal, Setmana Santa i Falles, se seguirà el règim ordinari de visites, i es tindran en compte les valoracions dels professionals de la institució del punt de trobada familiar.  
3. José Antonio Argudo Ortí contribuirà com a prestació pels aliments pel fill menor, mitjançant el pagament a la seua mare, per mesos anticipats i dins dels cinc primers dies de cada mes, la quantitat mensual de 300 euros, la suma pecuniària d'esta quantitat serà anualment actualitzada segons la variació que experimente en relació amb l'índex de preus al consum.  
4. Les despeses extraordinàries es pagaran a mitges entre ambdós progenitors.  
Tot això, sense que procedisca fer una expressa imposició de les costes processals d'este procediment a cap dels litigants.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, se'n portarà una testimoniança a les actuacions originals i es notificarà a les parts; i feu-los saber que contra esta sentència podran preparar en este Jutjat un recurs d'apel·lació, dins dels cinc dies següents a la notificació. Que pronuncie, mane i firme».  
Publicació. La sentència anterior l'ha llegida i publicada la jutgessa que la va dictar, en forma legal, i en data de hui. En done fe.  
Atés el desconeixement de l'actual domicili o residència de la part demandada, mitjançant la provisió de data 25 de gener de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del jutjat, i en el Diari Oficial de la Comunitat Valenciana per a portar a efecte la diligència de notificació de sentència al demandat.  
Moncada, 25 de gener de 2008.- La secretària judicial: Ana M.ª Lillo Sánchez.